pskcjeΑπόφαση του Γενικού Δικαστηρίου (αναιρετικό τμήμα) της 9ης Σεπτεμβρίου 2016 – De Esteban Alonso κατά Επιτροπής
(Υπόθεση T-557/15 P)
«Αίτηση αναιρέσεως – Υπαλληλική υπόθεση – Άρθρο 24 του ΚΥΚ – Αίτηση αρωγής –Ποινική διαδικασία ενώπιον εθνικού δικαστηρίου – Απόφαση του θεσμικού οργάνου να παραστεί ως πολιτική αγωγή – Απόρριψη της προσφυγής πρωτοδίκως ως προδήλως αβάσιμης – Διαδικαστικές πλημμέλειες – Προϋποθέσεις εφαρμογής του άρθρου 24 του ΚΥΚ»
1.                     Ένδικη διαδικασία – Απόφαση υπό τη μορφή αιτιολογημένης διατάξεως – Προϋποθέσεις – Σεβασμός των δικαιωμάτων άμυνας – Περιεχόμενο (Κανονισμός Διαδικασίας του Δικαστηρίου Δημόσιας Διοίκησης, άρθρο 81) (βλ. σκέψεις 19, 21, 22)
2.                     Ένδικη διαδικασία – Απόφαση υπό τη μορφή αιτιολογημένης διατάξεως – Δυνατότητα εκδικάσεως χωρίς προφορική διαδικασία – Προσβολή των δικαιωμάτων άμυνας – Δεν υφίσταται – Αμφισβήτηση – Προϋποθέσεις – Υποχρέωση εναντιώσεως στην εκτίμηση των εν λόγω προϋποθέσεων από το Δικαστήριο Δημόσιας Διοίκησης (Κανονισμός Διαδικασίας του Δικαστηρίου Δημόσιας Διοίκησης, άρθρο 81) (βλ. σκέψεις 23, 24, 26)
3.                     Υπάλληλοι – Υποχρέωση αρωγής που βαρύνει τη Διοίκηση – Προϋποθέσεις – Περιεχόμενο – Δυνατότητα της Διοικήσεως να αναθεωρήσει την αρχική απόφασή της (Κανονισμός Υπηρεσιακής Καταστάσεως των υπαλλήλων, άρθρο 24) (βλ. σκέψεις 40-42, 59)
4.                     Υπάλληλοι – Υποχρέωση αρωγής που βαρύνει τη Διοίκηση – Πεδίο εφαρμογής – Αρωγή παρεχόμενη σε υπάλληλο σε βάρος του οποίου διεξάγεται εσωτερική έρευνα της Ευρωπαϊκής Υπηρεσίας καταπολέμησης της απάτης (OLAF) – Δεν εμπίπτει (Κανονισμός Υπηρεσιακής Καταστάσεως των υπαλλήλων, άρθρο 24) (βλ. σκέψεις 43-45, 47)
5.                     Υπάλληλοι – Πειθαρχικό καθεστώς – Πειθαρχική διαδικασία – Ταυτόχρονη κίνηση πειθαρχικών και ποινικών διαδικασιών για τις ίδιες πράξεις – Υποχρέωση της Διοικήσεως να δεχθεί τις πραγματικές διαπιστώσεις στις οποίες προέβη η αμετάκλητη απόφαση του ποινικού δικαστηρίου – Περιεχόμενο – Απόφαση περί παύσεως της ποινικής διώξεως του οικείου υπαλλήλου – Γεγονός που δεν αποκλείει την ύπαρξη παραβάσεων των επαγγελματικών υποχρεώσεων του ενδιαφερομένου (Κανονισμός Υπηρεσιακής Καταστάσεως των υπαλλήλων, παράρτημα IX, άρθρο 25) (βλ. σκέψεις 55-57)
Αντικείμενο
Αίτηση αναιρέσεως κατά της διατάξεως του Δικαστηρίου Δημόσιας Διοίκησης της Ευρωπαϊκής Ένωσης (τρίτο τμήμα) της 15ης Ιουλίου 2015, De Esteban Alonso κατά Επιτροπής (F‑35/15, EU:F:2015:87).
Διατακτικό
Το Γενικό Δικαστήριο αποφασίζει:
1)
Απορρίπτει την αίτηση αναιρέσεως.
2)
Ο Fernando De Esteban Alonso φέρει τα δικαστικά έξοδά του, καθώς και εκείνα στα οποία υποβλήθηκε η Ευρωπαϊκή Επιτροπή στο πλαίσιο της παρούσας διαδικασίας.